# data[].attributes.headline
רב"ט רן-חיים אליאב ז"ל

# data[].attributes.subject
רב"ט רן-חיים אליאב ז"ל

# data[].attributes.body
נולד במחנים

בי"ב בחשוון תשט"ו, 8/11/1954

התגורר בבאר שבע

התגייס ב-פברואר 1973

שרת בסיירת שקד

נפל בקרב

בכ"ו בתשרי תשל"ד, 22/10/1973

במלחמת יום הכיפורים

מקום נפילה: החווה הסינית

באזור סיני ותעלת סואץ

מקום קבורה: באר שבע

רן שאף להיות הטוב ביותר במה שעשה. תמיד עמד במרכז הפעילות ואהב למשוך תשומת-לב. הוא היה יוזם פעולות ושותף לכל מעשה שובבות שנקרה בדרכו. בכלל היה עלם עליז, ער ומלא שמחת-חיים. הוא לגלג על כל דבר וקטל "פרות קדושות" בבדיחות זוועה ובצחוק. עם זאת היה רציני ורגיש ביותר. עיניו היו פקוחות לראות יופי והיה לו חוש צדק מפותח מאוד. הוא היה טוב-לב, אוהב אדם, חבר טוב ונאמן לחבריו. אף-על-פי שהיה פסימי, ידע למצוא את הטוב והיפה בחיים. היתה לו פילוסופית-חיים משלו והוא הרבה להתווכח, שכן רצה לשנות דברים. במשך תקופה מסויימת השתתף בפעולות תנועת "גשר" לקירוב דתיים וחילוניים. הוא היה אדם חושב ומתלבט. אף-על-פי שרבים הכירוהו כבוטח בעצמו ללא פיקפוקים, ואפילו כ"שחצן". רן היה בן טוב להוריו, התגאה בהם מאד והיה קשור קשר הדוק לאמו. הוא היה אח מסור לאחיו הצעיר, וכשאביהם היה רחוק מהבית יעץ לאחיו בעניינים שונים והשתדל למלא את מקום האב.

# data[].attributes.headline
רב סמל בן-בנימין סלע 

# data[].attributes.subject
רב סמל בן-בנימין סלע 

# data[].attributes.body
בן התנדב ל"צנחנים", ועם גיוסו, ב -16.3.2000, החל את מסלול ההכשרה בפלחה"ן (פלוגת ההנדסה). הימים היו ימי הטרור של אינתיפאדת אל-אקצה – אירועי "גאות ושפל", ואת עיקר שירותו עשה בן בשטחים. רוב הפעילות המבצעית הייתה בתוך העיר, בין הבתים וב קרב התושבים. כאן בא לידי ביטוי הקונפליקט הגדול בין היותו של בן איש צבא ופטריוט, שיודע כי את העבודה צריך לעשות, לבין ערכיו ועקרונותיו המוסריים. חבריו לצוות מספרים שבן היה המצפון שלהם, וגם שהיה חייל טוב וביצע את כל המשימות שהוטלו עליו, התקשה להתמודד עם ההתערבות בחיי התושבים. "בן התאפיין בחוש צדק מפותח," מספר יאיר, חברו לצוות . היה לו אכפת מדברים שבדרך כלל אנחנו מפטירים ואומרים 'טוב, נו, ככה זה '. הוא היה עוצר ואומר, 'רגע, אבל למה?'.

# data[].attributes.headline
סמל ראשון רונן לוברסקי

# data[].attributes.subject
סמל ראשון רונן לוברסקי

# data[].attributes.body
רונן לוברסקי נולד ב1998 במושב ליד גדרה ואז עבר לרחובות, ב2018 נפטר מפצעיו, הוא נרצח על ידי מחבל במהלך פעילות מבצעית ברמאללה, הוא שירת כלוחם ביחידת דובדבן והיה בן 20 בנופלו.
״רונן היה אדם שכמעט ולא ידע מה היא התעסקות עצמית, כל כולו היה לסביבה ולחברים שלו, בכל מסגרת שבה היה ידע להבין, להכיל והכי חשוב להקשיב, הוא היה מצחיק, ציני בטירוף, טוב לב, כנה, צנוע, בוגר והבן אדם הכי נחוש שפגשתי, בשבילי ובשביל הרבה מהקרובים אלינו, הוא היה מודל לחיקוי…״(כך חבר מבית ספר אומר)

# data[].attributes.headline
רב סרן חגי בן ארי ז״ל 

# data[].attributes.subject
רב סרן חגי בן ארי ז״ל 

# data[].attributes.body
רב סרן חגי בן ארי ז״ל
חטיבת הצנחנים
נפל ביום ו' בטבת תשע"ז (03.01.2017)
בן 32 בנופלו
מקום מנוחתו בית העלמין האזרחי חיספין
בנם של חנה ויונתן. חגי נולד ברמת הגולן, במושב קשת, ביום כ"ו בטבת תשמ"ה (18.1.1985). ילד חמישי להוריו, אח של רעות, נעם, עומר, יובל, יפתח, נדב ואבנר.
ביום 31.7.2003 התגייס חגי לצה"ל. הוא התנדב לצנחנים ועבר את הגיבוש לסיירת. כבר במהלך מסלול ההכשרה בסיירת הצנחנים בלט חגי בתכונות המנהיגות וההובלה שלו. למרות שנפצע באימון ונזקק לאשפוז ארוך חזר לצוותו המקורי, ובאופן חריג אף פיקד על הצוות במספר תרגילי אש ועשה זאת בהצלחה רבה.
ביולי 2006 פרצה מלחמת לבנון השנייה, וחגי השתתף בה כמפקד צוות בסיירת. עם צוותו לחם במסגרת גדס"ר הצנחנים בקרבות הקשים במרון א-ראס, בבינת ג'בייל ועוד. חגי השתתף בקרבות השונים והפגין בהם אומץ לב,
בקיץ 2013, עם סיום לימודיו וקבלת התואר האקדמי, מונה חגי למפקד מגמת ההכשרות ביחידת מגלן.
ביוני 2014, סמוך למועד סיום תפקידו של חגי במגלן, נחטפו שלושת הנערים בגוש עציון, וחגי השתתף עם חייליו במבצע "שובו אחים" עד למציאת גופות הנערים
ביום החמישי ללחימה, יום שני כ"ג בתמוז תשע"ד (21.7.2014), בשעות אחר הצהריים, בקרב היתקלות מורכב של הסיירת עם מחבלי החמאס בפאתי חאן יונס, נפגע חגי בראשו מירי צלף כשהוא בחוד הכוח ומוביל הסתערות ביחד עם מפקד הסיירת.

# data[].attributes.headline
דניאל פומרנץ 

# data[].attributes.subject
דניאל פומרנץ 

# data[].attributes.body
דניאל פומרנץ נהרג במהלך הקרב הקשה של חטיבת גולני בסג’עייה שבעזה ב־20 ביולי 2014 בזמן מבצע “צוק איתן”.
אימו ששירתה כקצינת נפגעים סיפרה כי "ידעתי שיבוא יום בו ידפקו גם על דלתי".
במכתב לפני מותו פנה דניאל אל משפחתו ואמר "אם אתם קוראים את זה סימן שסיימתי את הקריירה" עוד הוסיף למשפחתו ואמר "אין כמוכם ואני פשוט שמח לא משנה מה קרה. אוהב המון, דניאל פומרנץ הילד הקטן שלכם. בעזרת השם נחזור בשלום ותגידו לחיילים שלי שאני אוהב אותם".
יהי זכרו ברוך🇮🇱

עידן גזית

# data[].attributes.body
שחר סימני - נולד באשקלון ב10.08.1973.
ביום 20.4.1994, בצאתו מבסיסו, נחטף על ידי מחבלים מתנועת החמאס, שהיו מחופשים ליהודים דתיים, בעת שעלה על מכוניתם. שחר ניהל מאבק עם חוטפיו ואף הצליח לפצוע את מפקד החוליה, אך המחבלים גברו עליו והרגוהו. גופתו נמצאה למחרת, ביום י' באייר תשנ"ד (21.4.1994), סמוך לכפר בית-חנינא. שחר הובא למנוחות בבית העלמין הצבאי באשקלון. על מצבתו נחקק "נפל בקרב". בן עשרים ואחת היה בנופלו. הותיר הורים, שני אחים - אלון ואביחי ואחות - ליפז. שחר הועלה לדרגת סגן משנה לאחר מותו.